《秋凉怀归三首》
宋代·董嗣杲

元龙减尽旧时豪，尚落湓江枕怒涛。
月下听歌情浩荡，灯前支病发萧骚。
少年偶负投机愧，今日徒工煮字劳。
归兴已浓秋思壮，垂虹亭上问三高。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。